
1. [bookmark: _GoBack]Introducere 
Directiva 1999/62/CE privind taxarea vehiculelor pentru utilizarea infrastructurilor rutiere ([footnoteRef:1]), astfel cum a fost modificată ultima dată prin Directiva (UE) 2025/2459 ([footnoteRef:2]) (denumită în continuare „directiva”), reglementează impunerea taxelor rutiere în Uniune. Directiva pune în aplicare principiile „utilizatorul plătește” și „poluatorul plătește” în transportul rutier.  [1: () Directiva 1999/62/CE a Parlamentului European și a Consiliului din 17 iunie 1999 privind taxarea vehiculelor pentru utilizarea infrastructurilor rutiere (JO L 187, 20.7.1999, p. 42, ELI: http://data.europa.eu/eli/dir/1999/62/oj).]  [2: () Directiva (UE) 2025/2459 a Parlamentului European și a Consiliului din 26 noiembrie 2025 de modificare a Directivei 1999/62/CE în ceea ce privește prelungirea perioadei în care vehiculele grele cu emisii zero pot beneficia de rate semnificativ reduse ale taxelor de utilizare a infrastructurii sau ale taxelor de utilizare ori de scutiri de la plata acestora (JO L, 2025/2459, 4.12.2025, ELI: http://data.europa.eu/eli/dir/2025/2459/oj). ] 

Directiva împuternicește Comisia să adopte acte delegate în anumite cazuri pentru o perioadă de cinci ani, începând cu 24 martie 2022. Directiva prevede obligația Comisiei de a întocmi un raport în acest sens cel târziu cu nouă luni înainte de încheierea perioadei de cinci ani. 
În temeiul articolului 9d din directivă, Comisia este împuternicită să adopte acte delegate pentru a modifica următoarele anexe, pentru a se asigura că acestea reflectă progresele științifice și tehnice:
· anexa 0, care definește limitele de emisie pentru clasele Euro, 
· formulele de la punctele 4.1 și 4.2 din anexa IIIa privind cerințele minime pentru stabilirea unei taxe bazate pe costurile externe legate de poluarea atmosferică și fonică;
· sumele indicate în tabelele din anexele IIIb și IIIc, care stabilesc valori de referință pentru taxele bazate pe costurile externe legate de poluarea atmosferică și fonică și de emisiile de CO2.
În temeiul articolului 7cb alineatul (4) din directivă, Comisia trebuie, de asemenea, în anumite circumstanțe, să adopte acte delegate pentru a modifica anexa IIIc la directivă în ceea ce privește valorile de referință ale taxei bazate pe costurile externe legate de emisiile de CO2, ținând seama de prețul efectiv al carbonului aplicat combustibililor pentru transportul rutier în Uniune. În această privință, articolul 7cb alineatul (4) din directivă impune Comisiei să evalueze, până la 25 martie 2027, punerea în aplicare și eficacitatea taxării costurilor externe pentru emisiile de CO2, precum și coerența acesteia cu Directiva 2003/87/CE de stabilire a unui sistem de comercializare a cotelor de emisie de gaze cu efect de seră în cadrul Uniunii ([footnoteRef:3]) și cu Directiva 2003/96/CE a Consiliului ([footnoteRef:4]) și, pe baza evaluării respective, să prezinte, după caz, o propunere legislativă de modificare a acestui articol. În conformitate cu aceeași dispoziție, în cazul în care articolul 7cb din directivă nu a fost modificat până la 1 ianuarie 2027, însă Directiva 2003/87/CE sau Directiva 2003/96/CE a fost modificată într-un mod care conduce la o internalizare efectivă, cel puțin parțială, a costurilor externe ale emisiilor de CO2 generate de transportul rutier, Comisia trebuie să adopte acte delegate de modificare a anexei IIIc la directivă, pentru a ajusta valorile de referință ale taxei bazate pe costurile externe legate de emisiile de CO2, ținând seama de prețul efectiv al carbonului aplicat combustibililor pentru transportul rutier în Uniune. Articolul 9d al doilea paragraf din directivă prevede că astfel de modificări trebuie să se limiteze la a garanta că nivelul taxelor bazate pe costurile externe legate de emisiile de CO2 nu merg dincolo de ceea ce este necesar pentru a internaliza costurile externe ale emisiilor de CO2 generate de transportul rutier. În acest sens, Comisia efectuează în prezent un studiu privind stabilirea prețului carbonului în taxele de trecere și în taxele de utilizare, cu scopul de a evalua punerea lor în aplicare și coerența cu comercializarea certificatelor de emisii și cu impozitarea energiei. Studiul urmează să fie finalizat până la sfârșitul anului 2026.  [3: () Directiva 2003/87/CE a Parlamentului European și a Consiliului din 13 octombrie 2003 de stabilire a unei scheme de comercializare a certificatelor de emisii de gaze cu efect de seră în cadrul Uniunii și de modificare a Directivei 96/61/CE a Consiliului (JO L 275, 25.10.2003, p. 32, ELI: http://data.europa.eu/eli/dir/2003/87/oj). ]  [4: () Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice și a electricității (JO L 283, 31.10.2003, p. 51, ELI: http://data.europa.eu/eli/dir/2003/96/oj). ] 

Baza științifică și tehnică pentru valorile din anexele menționate la articolul 9d, precum și în anexele V și VI este Manualul privind costurile externe ale transportului rutier. În această privință, trebuie remarcat faptul că, în a doua jumătate a anului 2026, Comisia va publica o actualizare a prezentului manual.
2. Temeiul juridic al raportului 
Prezentul raport este obligatoriu în temeiul articolului 9e alineatul (2) din directivă, care limitează delegarea de competențe către Comisie pentru o perioadă de cinci ani începând cu 24 martie 2022, cu posibilitatea unei prelungiri tacite pentru o perioadă identică. Prezentul raport se referă la perioada cuprinsă între 24 martie 2022 și data adoptării prezentului raport. 
3. Exercitarea delegării de competențe 
Competența de a adopta acte delegate conferită Comisiei în temeiul articolului 9e alineatul (2) din directivă nu a fost încă exercitată. Primul motiv este faptul că actul delegat menționat la articolul 7cb alineatul (4) din directivă trebuie luat în considerare numai în cazul în care Directiva 2003/87/CE sau Directiva 2003/96/CE a fost modificată într-un mod care conduce la internalizarea efectivă a cel puțin unei părți din costurile externe ale emisiilor de CO2 generate de transportul rutier și că articolul 7cb nu a fost modificat până la 1 ianuarie 2027. Această evaluare este în curs de desfășurare. Al doilea motiv este absența unor progrese științifice sau tehnice semnificative care ar fi putut fi luate în considerare (și anume, o actualizare a manualului); 
Competența de a adopta acte delegate rămâne relevantă, în primul rând, pentru a asigura capacitatea de a ajusta valorile de referință stabilite în anexa IIIc la directivă, având în vedere evaluarea care trebuie efectuată de Comisie în conformitate cu articolul 7cb alineatul (4) din directivă ca urmare a modificării Directivei 2003/87/CE și a aplicării noului sistem de comercializare a certificatelor de emisii (ETS2)[footnoteRef:5]; și, în al doilea rând, menținerea posibilității de a actualiza anumite anexe pentru a reflecta cele mai recente progrese științifice și tehnice. Astfel cum s-a menționat mai sus, Comisia va publica, în a doua jumătate a anului 2026, o actualizare a Manualului privind costurile externe ale transportului rutier. [5:  Directiva (UE) 2023/959 a Parlamentului European și a Consiliului din 10 mai 2023 de modificare a Directivei 2003/87/CE de stabilire a unui sistem de comercializare a cotelor de emisie de gaze cu efect de seră în cadrul Uniunii și a Deciziei (UE) 2015/1814 privind înființarea și funcționarea unei rezerve pentru stabilitatea pieței aferentă schemei UE de comercializare a certificatelor de emisii de gaze cu efect de seră (JO L 130, 16.5.2023, p. 134, ELI: http://data.europa.eu/eli/dir/2023/959/oj).] 

4. Concluzie 
Astfel cum s-a menționat în secțiunea 3, delegarea de competențe către Comisie este în continuare relevantă pentru punerea în aplicare efectivă a Directivei 1999/62/CE.
Comisia invită Parlamentul European și Consiliul să ia act de prezentul raport.



image1.emf
   

 COMISIA   EUROPEANĂ   

Bruxelles, 23.6.2026    COM(2026) 292 final     RAPORT AL COMISIEI CĂTRE PARLAMENTUL EUROPEAN ȘI CONSILIU   privind exercitarea competenței de a adopta acte delegate conferită Comisiei în temeiul  Directivei 1999/62/CE  


